भारत, जापान मुक्त व्यापार समझौते पर हस्ताक्षर करेंगे  
जापान सरकार ने मंगलवार को कहा कि वह भारत के साथ मुक्त व्यापार समझौते पर हस्ताक्षर कर सकती है।
जापान सरकार ने मंगलवार को कहा कि वह भारत के साथ मुक्त व्यापार समझौते पर हस्ताक्षर कर सकती है। इस समझौते में 10 साल के लिए 90 प्रतिशत वस्तुओं पर शुल्क हटाने का प्रावधान रहेगा। समाचार एजेंसी डीपीए के मुताबिक अधिकारियों ने कहा कि विदेश मंत्री सेजी मेहारा और भारतीय वाणिज्य एवं उद्योग मंत्री आनंद शर्मा बुधवार को समझौते को अंतिम रूप देंगे।  इस समझौते के जरिए वाहन के पुर्जो और विद्युत उपकरणों जैसे भारत को किए जाने वाले 90 प्रतिशत निर्यात उत्पादों और कृषि और मत्स्य उत्पादों सहित भारत से आयात किए जाने वाले 97 प्रतिशत उत्पादों पर वर्ष 2021 तक के लिए शुल्क हटाए जाएंगे। इस समझौते के लिए दोनों देश जनवरी 2007 से वार्ता कर रहे हैं। जापानी व्यापार मंत्री बानरी कैइदा ने संवाददाता सम्मेलन में कहा, "भारत एक बहुत बड़ा बाजार है और यह तेजी से बढ़ रहा है।"  उन्होंने कहा, "इस समझौते के जरिए सरकार जापानी कम्पनियों को भारत में व्यापार करने के लिए मदद उपलब्ध कराएगी। भारत जापान से आधारभूत संरचना प्रौद्योगिकी प्राप्त करना चाहता है।" जापान और भारत रोजगार प्रतिबंध हटाने के लिए भी वार्ता कर रहे हैं जिसके तहत भारतीयों को जापान में नìसग आदि करने की अनुमति दी जाएगी।